CELEX: C2007/095/67
Language: fi
Date: 2007-04-28 00:00:00
Title: Asia C-148/07: Kanne 14.3.2007 — Euroopan yhteisöjen komissio v. Unkarin tasavalta

28.4.2007   
            
            
               FI
            
            
               Euroopan unionin virallinen lehti
            
            
               C 95/34
            
         Kanne 14.3.2007 — Euroopan yhteisöjen komissio v. Unkarin tasavalta
   (Asia C-148/07)
   (2007/C 95/67)
   Oikeudenkäyntikieli: unkari
   Asianosaiset
   
      Kantaja(t): Euroopan yhteisöjen komissio (asiamiehet): V. Bottka ja K. Mojzesowicz)
   
      Vastaaja(t): Unkarin tasavalta
   Vaatimukset
   
               —
            
            
               Euroopan yhteisöjen komissio vaatii, että yhteisöjen tuomioistuin toteaa, että Unkarin tasavalta on jättänyt noudattamatta kilpailusta sähköisten viestintäverkkojen ja -palvelujen markkinoilla 16.9.2002 annetun komission direktiivin 2 artiklan 3 kohdan mukaisia velvoitteitaan, koska se ei ole kumonnut radio- ja televisiotoiminnasta vuonna 1996 annetun lain nro I 115 §:n 4 momentin nojalla kaapelitelevisiopalvelujen laajentamiselle asetettuja rajoituksia (1).
            
         
               —
            
            
               Unkarin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin täytäntöönpanolle asetettu määräaika päättyi 30.4.2004.
   Komission mukaan Unkarin tasavalta on radio- ja televisiotoiminnasta annetulla lailla rajoittanut Unkarin valtion alueella oikeutta lähettää ohjelmia kaapelipalveluja käyttäen siten, että palvelut ulottuvat vain kolmasosaan sen väestöstä ja jättänyt näin noudattamatta kilpailusta sähköisten viestintäverkkojen ja -palvelujen markkinoilla annetun komission direktiivin 2002/77/EY 2 artiklan 3 kohdan mukaisia velvoitteitaan.
   
      (1)  EYVL L 249, s. 21.